pythainlp/thailaw-v1.0 huggingface dataset:
คําสั่งกรมบังคับคดี

ที่ 117/2523

เรื่อง การนําทรัพย์สินที่ยึดหรืออายัดมาเก็บยังกรมบังคับคดี

-----------------

          เนื่องจากบัดนี้กรมบังคับคดีมีสถานที่สําหรับเก็บรักษาทรัพย์สินไว้ เพื่อรอการขายทอดตลาด เป็นส่วนตัวแล้ว ฉะนั้นจึงให้นําทรัพย์สินที่ยึดหรืออายัดมาเก็บรักษาไว้ยังกรมบังคับคดีเท่าที่สถานที่จะอํานวย ได้ เว้นแต่ทรัพย์สินซึ่งมีสภาพหรือลักษณะดังต่อไปนี้


ข้อ ๑ ทรัพย์ที่มีลักษณะอาจทําให้เกิดสกปรกเลอะเทอะหรือมีกลิ่นซึ่งอาจรบกวน หรือ ก่อความรําคาญ


ข้อ ๒ ทรัพย์ประเภทที่มีน้ําหนักมากหรือไม่สะดวกต่อการเคลื่อนย้าย หรือมีความสูง หรือ ความกว้างมาก เป็นเวลานาน หรือเปลืองเนื้อที่ในการเก็บรักษาหรือทรัพย์สินที่จะต้องเก็บรักษาไว้


ข้อ ๓ ทรัพย์ซึ่งโดยสภาพอาจเกิดอันตรายได้ง่าย เช่น สารวัตถุเคมีหรือสิ่งที่เป็นเชื้อเพลิง 


ข้อ ๔ ทรัพย์ซึ่งต้องเก็บรักษาไว้ในสถานที่โดยเฉพาะเพื่อรักษาคุณภาพของตัวทรัพย์ 


ข้อ ๕ ทรัพย์นอกจากนี้ให้อยู่ในดุลยพินิจของเจ้าพนักงานบังคับคดีเป็นราย ๆ ไปว่าสมควร นํามาเก็บรักษาไว้ยังกรมบังคับคดีหรือไม่ ทั้งนี้ให้คํานึงถึงความเหมาะสมในทุก ๆ ด้าน ตลอดจนผลได้ผลเสียอันจะเกิดต่อคู่กรณี และบุคคลที่เกี่ยวข้องอื่น ๆ ด้วยและหากเป็น ปัญหาก็ให้ปรึกษาผู้อํานวยการกอง อธิบดี หรือรองอธิบดี เพื่อพิจารณาก่อน 

          ทั้งนี้ ให้ถือปฏิบัติตั้งแต่บัดนี้เป็นต้นไป


ผู้มีอํานาจลงนาม - สั่ง วันที่ 26 พฤษภาคม 2523

 

(นายชูเชิด รักตะบุตร์)

อธิบดีกรมบังคับคดี
คําสั่งกรมบังคับคดี

ที่ 285/2522

เรื่อง การโอนทรัพย์ที่ยึดหรืออายัดในคดีแพ่งมาไว้ในคดีล้มละลาย

-----------------------

          ด้วยปรากฏว่าในคดีล้มละลายเมื่อเจ้าพนักงานพิทักษ์ทรัพย์ได้ขอให้เจ้าพนักงานบังคับคดี โอนการยึดหรืออายัดทรัพย์ในคดีแพ่งมาไว้ในคดีล้มละลาย แต่โจทก์ในคดีแพ่งไม่ยอมไปทําการโอนทรัพย์หรือเจ้าหนี้ผู้เป็นโจทก์ในคดีล้มละลายหรือบ่ายเบี่ยงการรับมอบทรัพย์ที่ยึดหรืออายัด ในคดีแพ่งทําให้เกิดการขัดข้องแก่การดําเนินการบังคับคดีล้มละลาย 

          ฉะนั้น เพื่อให้การบังคับคดีล้มละลายเสร็จสิ้นไปโดยรวดเร็ว จึงมีคําสั่งให้เจ้าพนักงาน พิทักษ์ทรัพย์และเจ้าพนักงานบังคับคดีในกรมบังคับคดีปฏิบัติดังต่อไปนี้


ข้อ ๑ เมื่อเจ้าพนักงานบังคับคดีได้รับแจ้งจากเจ้าพนักงานพิทักษ์ทรัพย์ ให้โอนทรัพย์ที่ยึด หรืออายัดในคดีแพ่งมาไว้ในคดีล้มละลาย ให้เจ้าพนักงานบังคับคดีออกหมายนัดเจ้าหนี้ผู้เป็นโจทก์ใน คดีล้มละลาย และโจทก์ในคดีแพ่งมาทําการมอบและรับมอบทรัพย์สินมาไว้ในคดีล้มละลาย


ข้อ ๒ หากโจทก์ในคดีแพ่งไม่ไปทําการมอบทรัพย์ที่ยึดหรืออายัดและปรากฏว่า ทรัพย์ที่ยึด หรืออายัดเป็นสังหาริมทรัพย์ ให้เจ้าพนักงานบังคับคดีไปตรวจสอบทรัพย์สินพร้อมเจ้าหนี้ผู้เป็นโจทก์ในคดีล้มละลายเพื่อโอนมายึดหรืออายัดไว้ในคดีล้มละลาย

          ถ้าเจ้าหนี้ผู้เป็นโจทก์ในคดีล้มละลายไม่ไปรับมอบทรัพย์หรือไม่ยอมรับมอบทรัพย์หรือ บ่ายเบี่ยงการรับมอบทรัพย์ที่ยึดหรืออายัดในคดีแพ่ง ให้เจ้าพนักงานบังคับคดีรีบแจ้งเจ้าพนักงานพิทักษ์ทรัพย์ เพื่อเรียกประชุมเจ้าหนี้พิจารณาเกี่ยวกับการโอนทรัพย์ในคดีแพ่ง หากปรากฏว่าไม่มีเจ้าหนี้รายใด ในคดีล้มละลายยินยอมรับมอบทรัพย์ที่ยึดหรืออายัดมาไว้ในคดีล้มละลาย ให้เจ้าพนักงานพิทักษ์ทรัพย์ แจ้งให้เจ้าพนักงานบังคับคดีทราบ


ข้อ ๓ ในกรณีทรัพย์ที่ยึดหรืออายัดในคดีแพ่งเป็นอสังหาริมทรัพย์ให้เจ้าพนักงานบังคับคดี ทําการโอนทรัพย์ที่ยึดหรืออายัดมายึดหรืออายัดไว้ในคดีล้มละลายได้ทันทีโดยไม่ต้องปฏิบัติตามข้อ 1. 

          ทั้งนี้ ให้ถือปฏิบัติตั้งแต่บัดนี้เป็นต้นไป


ผู้มีอํานาจลงนาม - สั่ง ณ วันที่ 25 ธันวาคม 2522

 

(นายชูเชิด รักตะบุตร์)

อธิบดีกรมบังคับคดี
คําสั่งกรมบังคับคดี

ที่ 171/2522

เรื่อง การปฏิบัติหน้าที่เกี่ยวกับการรับคําขอรับชําระหนี้ การมอบอํานาจ และการจ่ายเงิน

------------------

          เนื่องจากมีการกล่าวอ้างว่าได้มีการปลอมหนังสือมอบอํานาจให้มารับเงินส่วนแบ่ง โดยวิธีปลอมลายมือชื่อผู้ขอรับชําระหนี้และบางกรณีมีการปลอมลายมือชื่อผู้ขอรับชําระหนี้ตั้งแต่ชั้น ยื่นคําขอรับชําระหนี้

          ฉะนั้นเพื่อให้การปฏิบัติหน้าที่เกี่ยวกับการขอรับชําระหนี้และการจ่ายเงินในกรณีต่าง ๆ เป็นไปโดยรัดกุมไม่เกิดความเสียหายแก่ทางราชการ จึงมีคําสั่งให้ข้าราชการกรมบังคับคดีปฏิบัติ ดังต่อไปนี้


ข้อ ๑ ในกรณีที่ผู้ขอรับชําระหนี้ทําหนังสือมอบอํานาจให้บุคคลอื่นมายื่นคําขอรับชําระหนี้ ในคดีล้มละลายให้เจ้าหน้าที่ผู้รับคําคู่ความดังกล่าวตรวจสอบดูบัตรประชาชนหรือบัตรอื่น ๆ หรือ หลักฐานใด ๆ ซึ่งทางราชการรับรองทั้งของผู้มอบอํานาจและของผู้รับมอบอํานาจ

          บัตรประชาชนหรือบัตรอื่น ๆ หรือหลักฐานใด ๆ ซึ่งทางราชการรับรองดังกล่าว ข้างต้นของผู้มอบอํานาจหรือของผู้รับมอบอํานาจ หากยังไม่อาจนํามาแสดงหรือมาให้ตรวจสอบ หรือยังไม่สมบูรณ์ให้เจ้าหน้าที่ตรวจสอบได้จนเป็นที่พอใจในวันยื่นคําขอรับชําระหนี้เจ้าหน้าที่อาจ ทําบันทึกเป็นข้อตกลงให้นํามาแสดงภายในกําหนดเวลาในภายหลังก็ได้


ข้อ ๒ ในกรณีที่มีการเปลี่ยนตัวผู้รับมอบอํานาจหรือยกเลิกการมอบอํานาจหรือแก้ไข เพิ่มเติมหนังสือมอบอํานาจหรือเปลี่ยนแปลงภูมิลําเนาก็ดี เมื่อเจ้าของสํานวนมีคําสั่งแล้วให้นําเข้าเก็บไว้ในสํานวนพร้อมกับแก้ไขในสารบบให้ถูกต้องก่อนที่จะทําการแบ่งหรือจ่ายเงินหรือก่อน จะส่งไปยังกองคลังเพื่อดําเนินการ


ข้อ ๓ ในกรณีที่มีการมอบอํานาจหรือมอบฉันทะให้รับเงินในคดีล้มละลายหรือคดีแพ่ง หรือในกรณีอื่น ๆ ให้ถือปฏิบัติตามข้อ 1 โดยอนุโลม 


ข้อ ๔ เฉพาะในส่วนกลาง ก่อนมีการจ่ายเงินไม่ว่าในกรณีใด ๆ ให้หัวหน้างานคํานวณ และเฉลี่ยทรัพย์ กองคลัง กรมบังคับคดี หรือผู้ที่ได้รับมอบหมายลงชื่อผ่านการตรวจสอบความถูกต้อง ก่อนจึงส่งไปทําการจ่ายเงินได้ 


ข้อ ๕ คําสั่งฉบับนี้ไม่ใช้บังคับในกรณีที่ทนายความเป็นผู้รับมอบอํานาจหรือผู้รับมอบฉันทะ

          ทั้งนี้ ให้ถือปฏิบัติตั้งแต่บัดนี้เป็นต้นไป


ผู้มีอํานาจลงนาม - สั่ง ณ วันที่ 31 กรกฎาคม 2522

 

(ลงชื่อ) (นายชูเชิด รักตะบุตร์)

อธิบดีกรมบังคับคดี
คําสั่งกรมบังคับคดี

ที่ 266/2522

เรื่อง ให้รายงานสํานวนค้นหาไม่พบ หรือหาย หรือขาดอายุความ

----------------------------

          ด้วยปรากฏว่ามีสํานวนต่าง ๆ ที่อยู่ในความรับผิดชอบของเจ้าพนักงานพิทักษ์ทรัพย์ และเจ้าพนักงานบังคับคดีค้างดําเนินการอยู่เป็นจํานวนมาก และสํานวนบางสํานวนค้นหาไม่พบ หรือหาย ทําให้การปฏิบัติหน้าที่เป็นไปด้วยความล่าช้า เพื่อเป็นการเร่งรัดการปฏิบัติงานของ เจ้าพนักงานพิทักษ์ทรัพย์และเจ้าพนักงานบังคับคดีให้ได้ผลสมความมุ่งหมายของทางราชการ จึงมีคําสั่งให้ข้าราชการในกรมบังคับคดีตรวจสอบสํานวนที่ตนได้รับมอบหมายว่ามีสํานวนใด ค้นหาไม่พบ หรือหายไป หรือสํานวนใดขาดอายุความแล้ว ให้รายงานให้อธิบดีกรมบังคับคดีทราบ โดยด่วน

          ทั้งนี้ ตั้งแต่บัดนี้เป็นต้นไป


ผู้มีอํานาจลงนาม - สั่ง ณ วันที่ 22 พฤศจิกายน 2522

 

(นายชูเชิด รักตะบุตร)

อธิบดีกรมบังคับคดี
คําสั่งกรมบังคับคดี

ที่ 250/2522

เรื่อง ขอให้ตรวจทรัพย์สินที่ยึดหรืออายัด

-------------------

          เนื่องด้วยปรากฏว่าทรัพย์สินที่โจทก์นํายึดไว้และรับเป็นผู้รักษา หรือมอบให้จําเลย หรือบุคคลภายนอกเป็นผู้รักษาได้สูญหายไป ทําให้เกิดข้อขัดข้องแก่การดําเนินการบังคับทั้งคดีแพ่ง และคดีล้มละลาย

          ฉะนั้น เพื่อเป็นการป้องกัน และเพื่อให้การบังคับคดีได้เสร็จสิ้นไปโดยเร็ว จึงมีคําสั่ง ดังต่อไปนี้


ข้อ ๑ ให้เจ้าพนักงานบังคับคดีเจ้าของสํานวนออกไปทําการตรวจสอบทรัพย์สินที่ยึดหรืออายัด และมอบให้โจทก์ จําเลย หรือผู้แทน หรือบุคคลภายนอกเป็นผู้รับรักษาว่ายังอยู่ครบถ้วนหรือไม่


ข้อ ๒ ถ้าปรากฏว่าทรัพย์สินในสํานวนเรื่องใดสูญหาย ให้เจ้าของสํานวนทําการสอบ ข้อเท็จจริงว่าสูญหายไปเพราะเหตุใด ใครเป็นผู้รับผิดชอบ แล้วรายงานเสนอความเห็นต่ออธิบดี ผ่านผู้บังคับบัญชาภายใน 7 วัน ว่าควรจะดําเนินการแก่ผู้รับรักษาอย่างไร 


ข้อ ๓ ให้เจ้าพนักงานบังคับคดีออกไปทําการตรวจสอบทรัพย์สินที่ยึดหรืออายัด แล้วมอบให้ โจทก์ จําเลย หรือผู้แทน หรือบุคคลภายนอกเป็นผู้รับรักษา ว่ายังอยู่ครบถ้วนหรือไม่ทุก 6 เดือน ถ้าปรากฏว่าทรัพย์สินในสํานวนเรื่องใดสูญหาย ให้เจ้าพนักงานบังคับคดีดําเนินการตามข้อ 2 

          ทั้งนี้ ให้ถือปฏิบัติตั้งแต่บัดนี้เป็นต้นไป


ผู้มีอํานาจลงนาม - วันที่ 26 ตุลาคม 2522

 

(นายชูเชิด รักตะบุตร์)

อธิบดีกรมบังคับคดี
ระเบียบกระทรวงยุติธรรม

ว่าด้วยการกําหนดคุณสมบัติของเจ้าพนักงานพิทักษ์ทรัพย์ผู้มีอํานาจออกคําสั่งเกี่ยวกับคําขอรับชําระหนี้

พ.ศ. 2558

-----------------------------------------------

          โดยที่ได้มีการแก้ไขเพิ่มเติมพระราชบัญญัติล้มละลาย (ฉบับที่ 8) พ.ศ. 2558 กําหนดให้รัฐมนตรีว่าการกระทรวงยุติธรรมมีอํานาจออกระเบียบกําหนดคุณสมบัติของเจ้าพนักงานพิทักษ์ทรัพย์ผู้มีอํานาจออกคําสั่งเกี่ยวกับคําขอรับชําระหนี้ เพื่อให้การพิจารณาและมีคําสั่งคําขอรับชําระหนี้เป็นไปด้วยความโปร่งใส มีอิสระ มีความเป็นกลางและดําเนินไปด้วยความเรียบร้อยอันเป็นประโยชน์แก่ทางราชการและประชาชน

          อาศัยอํานาจตามความในมาตรา 139 แห่งพระราชบัญญัติล้มละลาย พุทธศักราช 2483 แก้ไขเพิ่มเติมโดยพระราชบัญญัติล้มละลาย (ฉบับที่ 8) พ.ศ. 2558 รัฐมนตรีว่าการกระทรวงยุติธรรมจึงได้วางระเบียบไว้ ดังต่อไปนี้


ข้อ ๑ ระเบียบนี้เรียกว่า “ระเบียบกระทรวงยุติธรรมว่าด้วยการกําหนดคุณสมบัติของเจ้าพนักงานพิทักษ์ทรัพย์ผู้มีอํานาจออกคําสั่งเกี่ยวกับคําขอรับชําระหนี้ พ.ศ. 2558”


ข้อ ๒ ระเบียบนี้ให้ใช้บังคับกับคดีล้มละลายที่ได้ยื่นฟ้องตั้งแต่วันที่พระราชบัญญัติล้มละลาย (ฉบับที่ 8) พ.ศ. 2558 มีผลใช้บังคับ

          บรรดาระเบียบ คําสั่ง หรือแนวปฏิบัติอื่นใดในส่วนที่กําหนดไว้ในระเบียบนี้ หรือซึ่งขัดหรือแย้งกับระเบียบนี้ ให้ใช้ระเบียบนี้แทน


หมวด ๑ คุณสมบัติของเจ้าพนักงานพิทักษ์ทรัพย์ผู้มีอํานาจพิจารณาและมีคําสั่งคําขอรับชําระหนี้

---------------------------------------


ข้อ ๓ เจ้าพนักงานพิทักษ์ทรัพย์ผู้มีอํานาจพิจารณาและมีคําสั่งคําขอรับชําระหนี้ ต้องเป็นเจ้าพนักงานพิทักษ์ทรัพย์ที่ได้รับการแต่งตั้งจากรัฐมนตรีว่าการกระทรวงยุติธรรม และมีประสบการณ์ในด้านการบังคับคดีล้มละลายไม่น้อยกว่า 2 ปี


หมวด ๒ องค์คณะในการพิจารณาและมีคําสั่งคําขอรับชําระหนี้

------------------------------------------


ข้อ ๔ ในการพิจารณาและมีคําสั่งคําขอรับชําระหนี้ ต้องมีเจ้าพนักงานพิทักษ์ทรัพย์อย่างน้อยสองคนจึงเป็นองค์คณะที่มีอํานาจ และหนึ่งในองค์คณะต้องเป็นเจ้าพนักงานพิทักษ์ทรัพย์ตั้งแต่ระดับชํานาญการพิเศษขึ้นไป


ข้อ ๕  คําขอรับชําระหนี้ที่มีทุนทรัพย์ไม่เกินยี่สิบล้านบาท ต้องมีเจ้าพนักงานพิทักษ์ทรัพย์ระดับชํานาญการพิเศษเป็นองค์คณะ


ข้อ ๖ คําขอรับชําระหนี้ที่มีทุนทรัพย์เกินกว่ายี่สิบล้านบาทแต่ไม่เกินหนึ่งร้อยล้านบาทต้องมีเจ้าพนักงานพิทักษ์ทรัพย์ระดับผู้อํานวยการกองเป็นองค์คณะ


ข้อ ๗ คําขอรับชําระหนี้ที่มีทุนทรัพย์เกินกว่าหนึ่งร้อยล้านบาทแต่ไม่เกินห้าร้อยล้านบาทต้องมีเจ้าพนักงานพิทักษ์ทรัพย์ระดับผู้อํานวยการกองและเจ้าพนักงานพิทักษ์ทรัพย์ระดับผู้เชี่ยวชาญเป็นองค์คณะ


ข้อ ๘ คําขอรับชําระหนี้ที่มีทุนทรัพย์เกินกว่าห้าร้อยล้านบาท ต้องมีเจ้าพนักงานพิทักษ์ทรัพย์ระดับผู้อํานวยการกองและเจ้าพนักงานพิทักษ์ทรัพย์ระดับผู้เชี่ยวชาญเป็นองค์คณะ โดยให้เจ้าพนักงานพิทักษ์ทรัพย์ระดับอธิบดีหรือรองอธิบดีผู้ได้รับมอบหมายให้ความเห็นชอบ


ผู้มีอํานาจลงนาม - ประกาศ ณ วันที่ 11 กันยายน พ.ศ. 2558

 

พลเอก ไพบูลย์ คุ้มฉายา

รัฐมนตรีว่าการกระทรวงยุติธรรม
คําสั่งกรมบังคับคดี

ที่ 188/2522

เรื่อง ค่าใช้จ่ายในการส่งหมาย คําคู่ความหรือเอกสาร

-------------------

          โดยที่เห็นเป็นการสมควรที่จะได้กําหนดอัตราค่าใช้จ่ายในการส่งหมาย คําคู่ความ หรือเอกสารสําหรับพนักงานเดินหมาย กรมบังคับคดีให้เหมาะสมและรัดกุมยิ่งขึ้น โดยวิธีการแบ่งเขต และเหมาจ่ายค่าป่วยการและค่าพาหนะ (เว้นแต่ในที่กันดารหรือทางไกลมากเป็นพิเศษ อันจําเป็น ต้องใช้ยานพาหนะเป็นกรณีพิเศษเฉพาะราย) ดังปรากฏตามรายการแบ่งเขตแนบท้ายคําสั่งนี้ ทั้งนี้โดยอนุโลมตามหลักเกณฑ์ในกฎกระทรวงฉบับที่ 7 (พ.ศ. 2502) ออกตามความในพระราชบัญญัติ ให้ใช้ประมวลกฎหมายวิธีพิจารณาความแพ่ง พุทธศักราช 2477 ดังนี้


ข้อ ๑ หมาย คําคู่ความหรือเอกสารที่คู่ความต้องนําส่ง

          1.1 เขตชั้นใน ให้จ่ายค่าป่วยการและค่าพาหนะไม่เกิน 30 บาท

          1.2 เขตชั้นกลาง ให้จ่ายค่าป่วยการและค่าพาหนะไม่เกิน 50 บาท

          1.3 เขตชั้นนอก ให้จ่ายค่าป่วยการและค่าพาหนะไม่เกิน 80 บาท


ข้อ ๒ หมาย คําคู่ความหรือเอกสารที่ความไม่ต้องนําส่ง

          2.1 ในกรณีที่อาจเกิดจากเงินค่าใช้จ่ายในคดี ให้เหมาจ่ายค่าป่วยการและค่าพาหนะรวมเป็นเงินไม่สูงกว่ากึ่งหนึ่งของอัตราในข้อ 1

          2.2 ในกรณีที่ไม่อาจจะเบิกจากเงินค่าใช้จ่ายในคดี ให้พนักงานเป็นหมาย ซึ่งเป็นผู้ส่งในเรื่องนั้นมาก่อนโดยมีผู้นําหรือมีสิทธิเบิกในคดีเป็นผู้รับผิดชอบในการส่ง


ข้อ ๓ ให้ยกเลิกคําสั่งกรมบังคับคดีที่ 47/2521 ลงวันที่ 25 มีนาคม 2521

          ทั้งนี้ ให้ถือปฏิบัติตั้งแต่วันที่ 15 สิงหาคม 2522 เป็นต้นไป


ผู้มีอํานาจลงนาม - สั่ง ณ วันที่ 15 สิงหาคม 2522

 

(นายชูเชิด รักตะบุตร์)

อธิบดีกรมบังคดี
คําสั่งกรมบังคับคดี

ที่ 180/2522

เรื่อง การส่งหรือปิดหมายตามคําสั่งศาลในคดีอาญา

---------------------

          ตามที่กรมบังคับคดีได้ทําความตกลงกับศาลอาญาให้ถือปฏิบัติว่า ในกรณีศาลอาญา มีคําสั่งให้ส่งหมายนัดและสําเนาคําฟ้องคดีอาญา ถ้าไม่พบจําเลยและไม่มีผู้ใดยอมรับไว้แทน ให้ทําการปิดหมาย เว้นแต่จะปรากฏหลักฐานจากทะเบียนสํามะโนครัวที่นํามาแสดงว่าจําเลย ไม่มีภูมิลําเนาอยู่ ณ ที่นั้น ปรากฏว่าพนักงานเดินหมายบางคนยังปฏิบัติไม่ถูกต้องและสับสน เพื่อให้การปฏิบัติงานในหน้าที่ของพนักงานเดินหมายเป็นไปโดยถูกต้องและรวดเร็ว สมความมุ่งหมาย ของทางราชการ จึงมีคําสั่งดังต่อไปนี้


ข้อ ๑ กรณีศาลมีคําสั่งให้ส่งหรือปิดหมายนัดและสําเนาคําฟ้อง ณ ภูมิลําเนาของจําเลย ถ้าไม่พบจําเลยและผู้ที่อาศัยอยู่ในสถานที่ดังกล่าวไม่ยอมรับหมายไว้แทน โดยอ้างว่าจําเลยไม่ได้อยู่ ณ สถานที่นั้น พร้อมทั้งนําสําเนาทะเบียนบ้านมาแสดงเป็นหลักฐาน ให้พนักงานเดินหมายรายงาน ผลการส่งหมายคืนศาลตามข้อเท็จจริงที่ปรากฏ แต่ถ้าศาลมีคําสั่งยืนยันให้ส่งหรือปิดหมายไว้ ณ สถานที่ดังกล่าวอีก ให้พนักงานเดินหมายปฏิบัติตามคําสั่งศาล


ข้อ ๒ กรณีศาลมีคําสั่งให้ส่งหรือปิดหมายนัดและสําเนาคําฟ้อง ณ สํานักหาการงาน ของจําเลย

          2.1 ถ้าสํานักทําการงานนั้นเป็นของเอกชน เช่น ห้างหุ้นส่วนบริษัท หรือโรงงาน เป็นต้น ให้พนักงานเดินหมายปฏิบัติตามคําสั่งศาล โดยไม่ต้องคํานึงถึงหลักฐานสําเนาสํามะโนครัว 

          2.2 ถ้าสํานักทําการงานนั้นเป็นสถานที่ราชการ ถ้าไม่พบจําเลยและผู้ที่ทํางานอยู่ ในสถานที่ราชการนั้นแจ้งว่า จําเลยไม่ได้รับราชการอยู่ในส่วนราชการนั้นหรือจําเลยย้ายไปแล้ว ให้พนักงานเดินหมายสอบถามชื่อ นามสกุล และตําแหน่งของผู้ที่บอกกล่าวเช่นนั้น และให้รายงาน ผลการส่งหมายค้นศาลตามข้อเท็จจริงที่ปรากฏ


ผู้มีอํานาจลงนาม - สั่ง วันที่ 9 สิงหาคม 2522

 

(นายชูเชิด รักตะบุตร์)

อธิบดีกรมบังคับคดี
คําสั่งกรมบังคับคดี

ที่ 69/2522

เรื่อง ตั้งกรรมการเก็บรักษาเงิน กรรมการเก็บรักษาเงินแทนชั่วคราว กรรมการนําส่ง

และรับเงินของกรมบังคับคดี

------------

          ตามที่กรมบังคับคดีได้มีคําสั่งที่ 70/2520 ลงวันที่ 18 พฤษภาคม 2520 ตั้งกรรมการเก็บรักษาเงิน กรรมการเก็บรักษาเงินแทนชั่วคราว กรรมการนําส่งและรับเงิน และกรรมการตรวจสอบการเงินของกรมบังคับคดี ตามระเบียบการรับ - จ่าย การเก็บรักษา และการนําส่งและรับเงินของส่วนราชการ พ.ศ. 2520 นั้น 

          บัดนี้ เห็นสมควรแต่งตั้งกรรมการเก็บรักษาเงิน กรรมการเก็บรักษาเงินแทน - ชั่วคราว กรรมการนําส่งและรับเงินของกรมบังคับคดี กระทรวงยุติธรรม ขึ้นใหม่ ดังนี้


อื่นๆ - ก. กรรมการเก็บรักษาเงิน

          1. ผู้อํานวยการกอง กองคลัง (นายวิมล ราชเทวินทร์) เป็นกรรมการ

          2. หัวหน้างานการบัญชีและงบประมาณ (นางเสาวภา สถิตมีลินทากาศ) เป็นกรรมการ

          3. หัวหน้างานการเงิน (นางพิสมัย ทองอ่อน) เป็นกรรมการ


อื่นๆ - ข.กรรมการเก็บรักษาเงินแทนชั่วคราว

          ในกรณีที่กรรมการเก็บรักษาเงินในข้อ ก. ผู้ใดไม่สามารถปฏิบัติหน้าที่กรรมการได้ ให้ข้าราชการดังต่อไปนี้เป็นกรรมการเก็บรักษาเงินแทนชั่วคราว ตามจํานวนกรรมการเก็บรักษาเงิน ผู้ซึ่งไม่สามารถปฏิบัติหน้าที่กรรมการได้ คือ

          1. หัวหน้างานคํานวณและเฉลี่ยหนี้  (นายนิภา สินธารา) เป็นกรรมการ

          2. เจ้าหน้าที่การเงินและบัญชี 3 (นางศุภมาศ เหมไหรมย์) เป็นกรรมการ

          3. เจ้าหน้าที่การเงินและบัญชี 3. (นางพจนีย์ ระบบกิจการดี) เป็นกรรมการ


อื่นๆ - ค. กรรมการนําส่งเงินหรือรับเงินหรือการนําเงินไปจ่ายนอกที่ตั้งสํานักงาน

          ให้ข้าราชการดังต่อไปนี้ เป็นกรรมการควบคุมเงินไปส่งหรือรับเงิน หรือนําเงินไปจ่ายนอกที่ตั้งสํานักงาน คือ

          1.หัวหน้างานการเงิน (นางพิสมัย ทองอ่อน) เป็นกรรมการ

          2.เจ้าหน้าที่การเงินและบัญชี 3  (นางศุภมาศ เหมไหรณ์) เป็นกรรมการ

          3.เจ้าหน้าที่การเงินและบัญชี 3   (นางพจนีย์ ระบบกิจการดี) เป็นกรรมการ

          4.เจ้าหน้าที่การเงินและบัญชี 3  (นางสาววรรณศิริ ทองวรรณ) เป็นกรรมการ

          5.เจ้าหน้าที่การเงินและบัญชี 2 (นางสาวฉันทนา เจริญทรัพย์) เป็นกรรมการ 

          6. เจ้าหน้าที่การเงินและบัญชี 2 (นางสาววรรณี ธีรพลวาณิชกุล) เป็นกรรมการ 

          7. เจ้าหน้าที่การเงินและบัญชี 2 (นางสาวสมบูรณ์ สกุลเมือง) เป็นกรรมการ

          ให้ข้าราชการดังกล่าวข้างต้นคนใดคนหนึ่ง และข้าราชการอื่นอย่างน้อย 1 คน เป็นกรรมการรับผิดชอบร่วมกันควบคุมเงินไปส่งหรือรับเงิน หรือนําเงินไปจ่ายนอกที่ตั้งสํานักงาน 

          ถ้ากรณีการนําส่งเงิน หรือรับเงิน หรือนําเงินไปจ่ายนอกที่ตั้งสํานักงานเป็นเงินสด มีจํานวนมาก หรือสถานที่ที่จะนําเงินส่งอยู่ห่างไกลหรือกรณีอื่นใด ซึ่งเห็นว่าจะไม่ปลอดภัยแก่เงิน ที่นําส่ง ให้ผู้อํานวยการกอง กองคลัง หรือหัวหน้างานการเงินเป็นผู้พิจารณาจัดให้มีเจ้าหน้าที่ตํา ควบคุมรักษาความปลอดภัยด้วยก็ได้

          ทั้งนี้ ให้กรรมการดังกล่าวปฏิบัติการตามที่กําหนดไว้ในระเบียบการเก็บรักษาเงิน และการนําเงินส่งคลังของส่วนราชการ พ.ศ. 2520 โดยเคร่งครัด


ผู้มีอํานาจลงนาม - สั่ง ณ วันที่ 23 มีนาคม 2522

 

(นายชูเชิด รักตะบุตร์)

อธิบดีกรมบังคับคดี
คําสั่งกรมบังคับคดี

ที่ 59/2522

เรื่อง ตั้งกรรมการเก็บรักษาเงิน กรรมการเก็บรักษาเงินแผนชั่วคราวและ

กรรมการนําส่งเงินหรือรับเงิน หรือการนําเงินไปจ่ายนอกที่ตั้งสํานักงาน

ของสํานักงานบังคับคดีและวางทรัพย์ภูมิภาคที่ 5

--------------------------------

          โดยที่กระทรวงการคลังได้อนุมัติให้สํานักงานบังคับคดีและวางทรัพย์ภูมิภาคต่าง ๆ ของกรมบังคับคดีทําการเบิกจ่ายเงินในงบประมาณและเงินนอกงบประมาณโดยตรงต่อคลังจังหวัดแล้ว

          ฉะนั้น เพื่อให้เป็นไปตามระเบียบการเก็บรักษาเงินและนําเงินส่งคลังของส่วนราชการ พ.ศ. 2520 กรมบังคับคดีจึงมีคําสั่งให้ตั้งกรรมการเก็บรักษาเงิน กรรมการเก็บรักษาเงินแทนชั่วคราว และกรรมการนําส่งหรือรับเงินหรือการนําเงินไปจ่ายนอกที่ตั้งสํานักงานของสํานักงานบังคับคดีและ วางทรัพย์ภูมิภาคที่ 5 ดังต่อไปนี้


อื่นๆ - ก. กรรมการเก็บรักษาเงิน 

          1. หัวหน้าสํานักงานบังคับคดีและวางทรัพย์ภูมิภาคที่ 5 (นายสวัสดิ์ ศรีวิภาค)

          2. เจ้าพนักงานพิทักษ์ทรัพย์ (นายไชยยง บุญเรืองศักดิ์)

          3.เจ้าพนักงานพิทักษ์ทรัพย์ (นายเรืองวิทย์ เตชะอินทร์)


อื่นๆ - ข. กรรมการเก็บเก็บรักษารักษาเงินแทนชั่วคราว

          ในกรณีกรรมการเก็บรักษาเงินในข้อ ก. ผู้ใดไม่สามารถปฏิบัติหน้าที่กรรมการได้ ให้ข้าราชการดังต่อไปนี้เป็นกรรมการเก็บรักษาเงินแผนชั่วคราวตามจํานวนกรรมการเก็บรักษาเงิน ผู้ซึ่งไม่สามารถปฏิบัติหน้าที่กรรมการได้ คือ

          เจ้าหน้าที่การเงินและบัญชี (นางจุรีพร มณีวรรณ)


อื่นๆ - ค. กรรมการนําส่งเงินหรือรับเงินหรือการนําเงินไปจ่ายนอกที่ตั้งสํานักงาน 

          ให้ข้าราชการดังต่อไปนี้ เป็นกรรมการควบคุมเงินไปส่งหรือรับเงินหรือนําเงินไปจ่าย นอกที่ตั้งสํานักงาน คือ

          1.เจ้าพนักงานพิทักษ์ทรัพย์ 

          2.เจ้าหน้าที่การเงินและบัญชี 

          ถ้ากรณีการนําส่งเงินหรือรับเงินหรือนําเงินไปจ่ายนอกที่ตั้งสํานักงานซึ่งเป็นเงินสด จํานวนมาก หรือสถานที่ที่จะนําเงินไปส่ง หรือรับเงิน หรือนําเงินไปจ่ายนอกที่ตั้งสํานักงานอยู่ห่างไกล หรือกรณีอื่นใดจะไม่ปลอดภัยแก่เงิน ให้หัวหน้าสํานักงานบังคับคดีและวางทรัพย์ภูมิภาคที่ 5 เป็นผู้ พิจารณาจัดให้มีเจ้าหน้าที่ตํารวจคอยควบคุมรักษาความปลอดภัยด้วยก็ได้

          ทั้งนี้ให้กรรมการดังกล่าวปฏิบัติการตามที่กําหนดไว้ในระเบียบการเก็บรักษาเงินและการ นําเงินส่งคลังของส่วนราชการ พ.ศ. 2520 โดยเคร่งครัด


ผู้มีอํานาจลงนาม - สั่ง ณ วันที่ 15 มีนาคม 2522

 

(นายชูเชิด รักตะบุตร์)

อธิบดีกรมบังคับคดี
คําสั่งกรมบังคับคดี

ที่ 61/2522

เรื่อง ตั้งกรรมการเก็บรักษาเงิน กรรมการเก็บรักษาเงินแผนชั่วคราวและ

กรรมการนําส่งเงินหรือรับเงิน หรือการนําเงินไปจ่ายนอกที่ตั้งสํานักงาน

ของสํานักงานบังคับคดีและวางทรัพย์ภูมิภาคที่ 2

---------------

          โดยที่กระทรวงการคลังได้อนุมัติให้สํานักงานบังคับคดีและวางทรัพย์ภูมิภาคต่าง ๆ ของกรมบังคับคดีทําการเบิกจ่ายเงินในงบประมาณและเงินนอกงบประมาณโดยตรงต่อคลังจังหวัดแล้ว

          ฉะนั้น เพื่อให้เป็นไปตามระเบียบการเก็บรักษาเงิน และนําเงินส่งคลังของส่วนราชการ พ.ศ. 2520 กรมบังคับคดีจึงมีคําสั่งให้ตั้งกรรมการเก็บรักษาเงิน กรรมการเก็บรักษาเงินแผนชั่วคราว และกรรมการนําส่งหรือรับเงินหรือการนําเงินไปจ่ายนอกที่ตั้งสํานักงานของสํานักงานบังคับคดีและ วางทรัพย์ภูมิภาคที่ 2 ดังต่อไปนี้


อื่นๆ - ก. กรรมการเก็บรักษาเงิน

          1. หัวหน้าสํานักงานบังคับคดีและวางทรัพย์ภูมิภาคที่ 2. (นายพนม จิระเสวี)

          2. เจ้าพนักงานพิทักษ์ทรัพย์

          3.เจ้าหน้าที่การเงินและบัญชี (นางสาวนวลสวาท ชูยงค์)


อื่นๆ - ข. กรรมการเก็บรักษาเงินแผนชั่วคราว

          ในกรณีกรรมการเก็บรักษาเงินในข้อ ก. ผู้ใดไม่สามารถปฏิบัติหน้าที่กรรมการได้ ให้ข้าราชการดังต่อไปนี้เป็นกรรมการเก็บรักษาเงินแทนชั่วคราวตามจํานวนกรรมการเก็บรักษาเงิน ผู้ซึ่งไม่สามารถปฏิบัติหน้าที่กรรมการได้ คือ

          เจ้าพนักงานพิทักษ์ทรัพย์


อื่นๆ - ค. กรรมการนําส่งเงินหรือรับเงินหรือการนําเงินไปจ่ายนอกที่ตั้งสํานักงาน

          ให้ข้าราชการดังต่อไปนี้ เป็นกรรมการควบคุมเงินไปส่งหรือรับเงินหรือนําเงินไปจ่ายนอกที่ตั้งสํานักงาน คือ

1.เจ้าพนักงานพิทักษ์ทรัพย์

2. เจ้าหน้าที่การเงินและบัญชี

          ถ้ากรณีการนําส่งเงินหรือรับเงินหรือนําเงินไปจ่ายนอกที่ตั้งสํานักงานซึ่งเป็นเงินสด จํานวนมาก หรือสถานที่ที่จะนําเงินไปส่ง หรือรับเงิน หรือนําเงินไปจ่ายนอกที่ตั้งสํานักงานอยู่ห่างไกล หรือกรณีอื่นใดจะไม่ปลอดภัยแก่เงิน ให้หัวหน้าสํานักงานบังคับคดีและวางทรัพย์ภูมิภาคที่ 2 เป็นผู้ พิจารณาจัดให้มีเจ้าหน้าที่ตํารวจคอยควบคุมรักษาความปลอดภัยด้วยก็ได้

          ทั้งนี้ให้กรรมการดังกล่าวปฏิบัติการตามที่กําหนดไว้ในระเบียบการเก็บรักษาเงินและการ นําเงินส่งคลังของส่วนราชการ พ.ศ. 2520 โดยเคร่งครัด


ผู้มีอํานาจลงนาม - สั่ง ณ วันที่ 22 มีนาคม 2522

 

(นายชูเชิด รักตะบุตร์)

อธิบดีกรมบังคับคดี
คําสั่งกรมบังคับคดี

ที่ 64/2522

เรื่อง ตั้งกรรมการเก็บรักษาเงิน กรรมการเก็บรักษาเงินแผนชั่วคราวและ

กรรมการส่งเงินหรือรับเงิน หรือการนําเงินไปจ่ายนอกที่ตั้งสํานักงาน

ของสํานักงานบังคับคดีและวางทรัพย์ภูมิภาคที่ 6

--------------------

          โดยที่กระทรวงการคลังได้อนุมัติให้สํานักงานบังคับคดีและวางทรัพย์ภูมิภาคต่าง ๆ ของ กรมบังคับคดีทําการเบิกจ่ายเงินในงบประมาณและเงินนอกงบประมาณโดยตรงต่อคลังจังหวัดแล้ว

          ฉะนั้น เพื่อให้เป็นไปตามระเบียบการเก็บรักษาเงินและนําเงินส่งคลังของส่วนราชการ วางทรัพย์ พ.ศ. 2520 กรมบังคับคดีจึงมีคําสั่งให้ตั้งกรรมการเก็บรักษาเงิน กรรมการเก็บรักษาเงินแทนชั่วคราว และกรรมการนําส่งหรือรับเงินหรือการนําเงินไปจ่ายนอกที่ตั้งสํานักงานของสํานักงานบังคับคดีและ วางทรัพย์ภูมิภาคที่ 6 ดังต่อไปนี้


อื่นๆ - ก.กรรมการเก็บรักษาเงิน 

          1. เจ้าพนักงานพิทักษ์ทรัพย์ (นายสมควร วิเชียรวรรณ) 

          2. เจ้าพนักงานพิทักษ์ทรัพย์ (นายสมสันต์ ศุภศาสตร์สิน) 

          3.เจ้าหน้าที่การเงินและบัญชี (น.ส.จรรยา จรรยพงษ์) 


อื่นๆ - ข. กรรมการเก็บรักษาเงินแทนชั่วคราว

          ในกรณีกรรมการเก็บรักษาเงินในข้อ ก. ผู้ใดไม่สามารถปฏิบัติหน้าที่กรรมการได้ ให้ข้าราชการดังต่อไปนี้เป็นกรรมการเก็บรักษาเงินแทนชั่วคราวตามจํานวนกรรมการเก็บรักษาเงิน ผู้ซึ่งไม่สามารถปฏิบัติหน้าที่กรรมการได้ คือ

          หัวหน้าสํานักงานบังคับคดีและวางทรัพย์ภูมิภาคที่ 6


อื่นๆ - ค. กรรมการนําส่งเงินหรือรับเงินหรือการนําเงินไปจ่ายนอกที่ตั้งสํานักงาน

          ให้ข้าราชการดังต่อไปนี้ เป็นกรรมการควบคุมเงินไปส่งหรือรับเงินหรือนําเงินไปจ่าย นอกที่ตั้งสานักงาน คือ

1.เจ้าพนักงานพิทักษ์ทรัพย์

2.เจ้าหน้าที่การเงินและบัญชี

          ถ้ากรณีการนําส่งเงินหรือรับเงินหรือนําเงินไปจ่ายนอกที่ตั้งสํานักงานซึ่งเป็นเงินสดมีจํานวนมาก หรือสถานที่ที่จะนําเงินไปส่ง หรือรับเงิน หรือนําเงินไปจ่ายนอกที่ตั้งสํานักงานอยู่ห่างไกล หรือกรณีอื่นใดจะไม่ปลอดภัยแก่เงิน ให้หัวหน้าสํานักงานบังคับคดีและวางทรัพย์ภูมิภาคที่ 6 เป็นผู้ พิจารณาจัดให้มีเจ้าหน้าที่ตํารวจคอยควบคุมรักษาความปลอดภัยด้วยก็ได้

          ทั้งนี้ให้กรรมการดังกล่าวปฏิบัติการตามที่กําหนดไว้ในระเบียบการเก็บรักษาเงินและการ นําเงินส่งคลังของส่วนราชการ พ.ศ. 2520 โดยเคร่งครัด


ผู้มีอํานาจลงนาม - สั่ง ณ วันที่ 22 มีนาคม 2522

 

(นายชูเชิด รักตะบุตร์)

อธิบดีกรมบังคับคดี
คําสั่งกรมบังคับคดี

ที่ 66/2522

เรื่อง ตั้งกรรมการเก็บรักษาเงิน กรรมการเก็บรักษาเงินแทนชั่วคราวและ

กรรมการส่งเงินหรือรับเงิน หรือการนําเงินไปจ่ายนอกที่ตั้งสํานักงาน

ของสํานักงานบังคับคดีและวางทรัพย์ภูมิภาคที่ 8

-------------------

          โดยที่กระทรวงการคลังได้อนุมัติให้สํานักงานบังคับคดีและวางทรัพย์ภูมิภาคต่าง ๆ ของ กรมบังคับคดี หาการเบิกจ่ายเงินในงบประมาณและเงินนอกงบประมาณโดยตรงต่อคลังจังหวัดแล้ว

          ฉะนั้น เพื่อให้เป็นไปตามระเบียบการเก็บรักษาเงินและนําเงินส่งคลังของส่วนราชการ พ.ศ. 2520 กรมบังคับคดีจึงมีคําสั่งให้ตั้งกรรมการเก็บรักษาเงิน กรรมการเก็บรักษาเงินแผนชั่วคราว และกรรมการนําส่งหรือรับเงินหรือการนําเงินไปจ่ายนอกที่ตั้งสํานักงานของสํานักงานบังคับคดีและ วางทรัพย์ภูมิภาคที่ 8 ดังต่อไปนี้


อื่นๆ - ก. กรรมการเก็บรักษาเงิน

          1.หัวหน้าสํานักงานบังคับคดีและวางทรัพย์ภูมิภาคที่ 8 (นายสมชาย พาณิชย์เจริญ)

          2. เจ้าพนักงานพิทักษ์ทรัพย์

          3. เจ้าหน้าที่การเงินและบัญชี (นางสาวมรรยาท มิตรกุล)


อื่นๆ - ข. กรรมการเก็บรักษาเงินแทนชั่วคราว

          ในกรณีกรรมการเก็บรักษาเงินในข้อ ก. ผู้ใดไม่สามารถปฏิบัติหน้าที่กรรมการได้ ให้ข้าราชการดังต่อไปนี้เป็นกรรมการเก็บรักษาเงินแผนชั่วคราวตามจํานวนกรรมการเก็บรักษาเงิน ผู้ซึ่งไม่สามารถปฏิบัติหน้าที่กรรมการได้ คือ

          เจ้าพนักงานพิทักษ์ทรัพย์


อื่นๆ - ค. กรรมการนําส่งเงินหรือรับเงินหรือการนําเงินไปจ่ายนอกที่ตั้งสํานักงาน

          ให้ข้าราชการดังต่อไปนี้ เป็นกรรมการควบคุมเงินไปส่งหรือรับเงินหรือนําเงินไปจ่ายนอก ตั้งสํานักงาน คือ

          1. เจ้าพนักงานพิทักษ์ทรัพย์

          2.เจ้าหน้าที่การเงินและบัญชี

          ถ้ากรณีการนําส่งเงินหรือรับเงินหรือนําเงินไปจ่ายนอกที่ตั้งสํานักงานซึ่งเป็นเงินสด จํานวนมาก หรือสถานที่ที่จะนําเงินไปส่ง หรือรับเงิน หรือนําเงินไปจ่ายนอกที่ตั้งสํานักงานอยู่ห่างไกล หรือกรณีอื่นใดจะไม่ปลอดภัยแก่เงิน ให้หัวหน้าสํานักงานบังคับคดีและวางทรัพย์ภูมิภาคที่ 4 เป็นผู้ พิจารณาจัดให้มีเจ้าหน้าที่ตํารวจคอยควบคุมรักษาความปลอดภัยด้วยก็ได้

          ทั้งนี้ให้กรรมการดังกล่าวปฏิบัติการตามที่กําหนดไว้ในระเบียบการเก็บรักษาเงินและการ นําเงินส่งคลังของส่วนราชการ พ.ศ. 2520 โดยเคร่งครัด


ผู้มีอํานาจลงนาม - สั่ง ณ วันที่ 22 มีนาคม 2522

 

(นายชูเชิด รักตะบุตร์)

อธิบดีกรมบังคับคดี